/* KOM/96/0413 lopull. - SYN 96/0209 */ Ehdotus neuvoston direktiiviksi rajoittamisesta annetun direktiivin 92/14/ETY muuttamisesta kansainvälisen siviili-ilmailun yleissopimuksen liitteessä 16 (toinen painos 1988) olevan I niteen II osan 2 lukuun kuuluvien ääntä hitaammin lentävien lentokoneiden liikennöimisen



Virallinen lehti nro C 309 , 18/10/1996 s. 0009



Ehdotus neuvoston direktiiviksi kansainvälisen siviili-ilmailun yleissopimuksen liitteessä 16 (toinen painos 1988) olevan I niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta annetun direktiivin 92/14/ETY muuttamisesta (96/C 309/05) (ETA:n kannalta merkityksellinen teksti) KOM(96) 413 lopull. - 96/0209(SYN) (Komission esittämä 4 päivänä syyskuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 84 artiklan 2 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, noudattaa perustamissopimuksen 189 c artiklassa määrättyä menettelyä yhteistyössä Euroopan parlamentin kanssa, sekä katsoo, että neuvoston direktiivin 92/14/ETY (1) säännösten päätarkoituksena on rajoittaa tietyntyyppisten siviilikäyttöisten ääntä hitaammin lentävien suihkukoneiden liikennöintiä, direktiivin tärkeimpien osien määrittelyllä olisi poistettava direktiivin tavoitteeseen ja soveltamisalaan liittyvät epäselvyydet, sellaisten lentokenttien osalta, jotka ovat ryhmittyneet lentokenttäjärjestelmäksi, on yleensä riittävää, mikäli tietyntyyppiset äänekkäämmät lentokoneet voivat jatkaa liikennöintiä vähintään yhdelle tai yhdeltä lentokentältä, joka muodostaa osan lentokenttäjärjestelmästä; tietyntyyppisten äänekkäämpien lentokoneiden liikennöinnin keskittäminen yhdelle tai useammalle lentokentälle, joka muodostaa osan lentokenttäjärjestelmästä, ei saa tarpeettomasti rajoittaa pääsyä lentokenttäjärjestelmän palvelujen piirissä olevaan kaupunkiin tai taajamaan, kyseisen direktiivin 3 artiklassa säädetään kehitysmaissa rekisteröityjä lentokoneita koskevista poikkeuksista; tällaisen poikkeuksen saaneet lentokoneet on lueteltu kyseisen direktiivin liitteessä, on tarpeen muuttaa direktiivin liitettä lisäämällä tiettyjä lentokoneita, jotka täyttävät poikkeuksen myöntämiselle asetetut edellytykset ja joita ei sisällytetty liitteeseen direktiiviä annettaessa; on myös tarpeen poistaa luettelosta tiettyjä lentokoneita, jotka ovat käytöstä poistettuja, tuhoutuneita tai eivät muuten enää täytä poikkeuksen myöntämiselle asetettuja edellytyksiä, on välttämätöntä estää rekisteröimiskäytännön epäsäännöllisyys; liite sisältää nyt viittauksen runkokohtaiseen valmistajan sarjanumeroon, on tarpeen kunnioittaa kehitysmaissa rekisteröidyille lentokoneille myönnetyn poikkeuksen alkuperäistä tarkoitusta; direktiivin olennaisia säännöksiä olisi siten selvennettävä, jotta direktiivillä voitaisiin vaikuttaa tehokkaasti tietyntyyppisten siviilikäyttöisten ääntä hitaammin lentävien suihkukoneiden lentojen määrän rajoittamiseen, on tarpeen selventää taloudellisista syistä myönnettävien poikkeuksien soveltamisalaa, olisi tehtävä selväksi, että jäsenvaltio voi laatia aikataulun sellaisten lentokoneiden vaiheittaisesta käytöstä poistamisesta, jotka eivät täytä vaatimuksia, ainoastaan kyseisessä jäsenvaltiossa rekisteröityjen lentokoneiden osalta, on välttämätöntä pitää liite ajan tasalla ja tehdä siihen muutokset ajallaan; tämän vuoksi komission on laadittava muutokset neuvoa-antavan komitean avustamana, on tärkeää varmistaa, että yhteisön lainsäädännön vastainen toiminta johtaa seuraamuksiin, jotka ovat tehokkaita, oikein suhteutettuja ja ennalta ehkäiseviä, ja vuoden 1994 liittymisasiakirjan mukaisesti Itävallan on noudatettava direktiivin 92/14/ETY säännöksiä 1 päivästä huhtikuuta 2002 lähtien, ON ANTANUT TÄMÄN DIREKTIIVIN: 1 artikla Muutokset Muutetaan direktiivi 92/14/ETY seuraavasti: 1. Lisätään 1 artiklaan uusi 3 kohta: "3. Tässä direktiivissä tarkoitetaan: `lentoliikenteen harjoittajalla` lentoliikenneyritystä, jolla on voimassa oleva liikennelupa, `liikenneluvalla` yritykselle annettua asiakirjaa, jonka nojalla tämä voi kuljettaa matkustajia, postia ja/tai rahtia lentoteitse maksua tai muuta korvausta vastaan, `yhteisön lentoliikenteen harjoittajalla` lentoliikenteen harjoittajaa, jolla on voimassa oleva toimilupa, jonka jäsenvaltio on myöntänyt yhteisen lentoliikenteen harjoittajien toimiluvista 23 päivänä heinäkuuta 1992 annetun neuvoston asetuksen (ETY) N:o 2407/92 (*) mukaisesti, `kaikilla siviilikäytössä olevilla ääntä hitaammilla suihkukoneilla` kaikkia lentoliikenteen harjoittajan käytössä omistuksen tai alle vuoden mittaisen vuokrasopimuksen perusteella olevia ilma-aluksia. (*) EYVL N:o L 240, 24.8.1992, s. 1". 2. Lisätään 2 artiklaan uusi 3 kohta: "3. Ennen 2 kohdassa tarkoitettua päivämäärää jäsenvaltiot voivat rajoittaa sellaisten siviilikäyttöisten ääntä hitaampien suihkukoneiden liikennöintiä tai kieltää liikennöinnin, jotka eivät noudata 1 kohdan a alakohdan säännöksiä yhdellä tai useammalla lentokentällä, jotka ovat ryhmittyneet lentokenttäjärjestelmäksi, kuten on määritelty neuvoston asetuksen (ETY) N:o 2408/92 (*) 2 artiklan m alakohdassa ja liitteessä II, edellyttäen että toimenpiteet eivät rajoita tarpeettomasti tällaisten lentokoneiden pääsymahdollisuuksia lentokenttäjärjestelmään kokonaisuudessaan. (*) EYVL N:o L 240, 24.8.1992, s. 8". 3. Muutetaan 2 artiklan 3 kohta 4 kohdaksi. 4. Muutetaan 3 artiklan b alakohta seuraavasti: "b) nämä lentokoneet oli rekisteröity tätä lentokonetta koskevassa liitteessä mainitussa kehitysmaassa vertailuvuonna ja tähän maahan sijoittuneet luonnolliset tai oikeushenkilöt jatkavat niiden liikennöintiä." 5. Korvataan 4 artiklassa ja 5 artiklan c ja d alakohdissa sana `lentoyhtiö` sanalla `lentoliikenteen harjoittaja`. 6. Muutetaan 7 artikla seuraavasti: "7 artikla Jäsenvaltiot voivat rajoittaa sellaisten lentokoneiden, jotka eivät ole 2 artiklan 1 kohdan a alakohdan standardien mukaisia, vuosittaisen rekisteristä poistamisen määrän kymmeneen prosenttiin kaikista yhteisön lentoliikenteen harjoittajan siviilikäyttöön tarkoitettujen ääntä hitaampien suihkukoneiden määrästä." 7. Lisätään 9 artiklan jälkeen 9 a artikla ja 9 b artikla seuraavasti: "9 a artikla Tämän direktiivin liitteen muutokset, jotka voivat osoittautua tarpeellisiksi 3 artiklan vaatimusten noudattamisen varmistamiseksi, saatetaan voimaan 9 b artiklan 2 kohdassa määriteltyä menettelytapaa noudattaen. 9 b artikla 1. Komissiota avustaa neuvoston asetuksessa (ETY) N:o 3922/91 perustettu komitea (*). 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. (*) EYVL N:o L 373, 31.12.1991, s. 4". 8. Korvataan direktiivin 92/14/ETY liite tämän direktiivin liitteellä. 2 artikla Jäsenvaltioiden on säädettävä tämän direktiivin mukaisesti annettujen kansallisten määräysten rikkomista koskevasta seuraamusjärjestelmästä ja toteutettava kaikki tarvittavat toimenpiteet, jotta näitä seuraamuksia määrätään. Näiden rangaistusten on oltava tehokkaita, oikein suhteutettuja sekä ennalta ehkäiseviä. Jäsenvaltioiden on ilmoitettava olennaisista määräyksistä komissiolle viimeistään 3 artiklassa säädettyyn päivämäärään mennessä sekä kaikista merkittävistä muutoksista niin pian kuin mahdollista. 3 artikla Soveltaminen 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan . . . mennessä. Niiden on välittömästi ilmoitettava siitä komissiolle. Jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Vuoden 1994 liittymisasiakirjan 168 artiklan ja sen liitteessä XIX olevan III kohdan mukaisesti Itävallan on saatettava voiman tämän direktiivin noudattamisen edellyttämät toimenpiteet 1 päivään huhtikuuta 2002 mennessä. 4 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Vastaanottajat Tämä direktiivi on osoitettu kaikille jäsenvaltioille. (1) EYVL N:o L 76, 23.3.1992, s. 21 LIITE LUETTELO LENTOKONEISTA, JOIHIN EI SOVELLETA 3 ARTIKLAN SÄÄNNÖKSIÄ Huomautus: Tämän liitteen lentokoneille myönnetään vapautus osana Yhdistyneiden Kansakuntien politiikkojen ja päätösten (seuraamukset, sulku jne.) muodostamaa yleistä viitekehystä. >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>